钦定古今图书集成/理学汇编/文学典/第240卷 > 徐师曾诗体明辨 > 《巴渝舞〈汉武舞也〉》
## 钦定古今图书集成/理学汇编/文学典/第240卷 > 徐师曾诗体明辨 > 《巴渝舞〈汉武舞也〉》

高祖为汉王时，自蜀定三秦，率賨人以从，勇而善斗。
其俗喜舞，高祖乐其猛锐，数视其舞，曰：“此武王伐纣
歌也。”使工习之，名《巴渝舞》。舞曲四篇：一《予渝》本歌曲，
二《安弩渝》本歌曲，三《安台》本歌曲，四《行辞》本歌曲。魏
初，使军谋祭酒王粲改制其辞，粲问巴渝帅李管、种
玉，得歌本意，乃改造四篇，以述魏德，因名《俞儿舞》，盖
取俞美之义。与汉初异矣。文帝黄初三年。改曰《昭武
舞》。晋改曰《宣武舞》。